**Virtuaalisen kauppapaikan säännöt**

**Versio 1.0**

Luonnos v5

15.2.2018

# Muutokset

|  |  |  |
| --- | --- | --- |
| Versio | Pvm | Muutos |
| 1 | 13.9.2017 |  |
| 2 | 17.11.2017 | Taseryhmätunnus viety kaupankäynti-ilmoitustietoihin |
| 3 | 13.12.2017 | Taseryhmätunnuksiin korjauksia |
| 4 | 20.12.2017 | Viimeistely |
| 5 | 15.2.2018 | Kommenttien perusteella tehdyt muutokset |

Sisällysluettelo

[Muutokset 2](#_Toc506467271)

[1 Johdanto 4](#_Toc506467272)

[2 Määritelmät 5](#_Toc506467273)

[3 Kaasun omistajanvaihdokset 6](#_Toc506467274)

[3.1 Virtuaalisen kauppapaikan tehtävä 6](#_Toc506467275)

[3.2 Ehdot kaasun omistajanvaihdoksille 6](#_Toc506467276)

[3.3 Pääsyoikeudet järjestelmävastaavan siirtoverkonhaltijan portaaliin 7](#_Toc506467277)

[3.4 Kaupankäynti-ilmoitusten lähettäminen 7](#_Toc506467278)

[3.5 Kaupankäynti-ilmoitusten ehdot virtuaalisessa kauppapaikassa 8](#_Toc506467279)

[3.5.1 Kaupankäynti-ilmoitusten ehdot 8](#_Toc506467280)

[3.5.2 Luottokelpoisuuden asettamat rajoitukset 8](#_Toc506467281)

[3.5.3 Automaattiset menettelyt 8](#_Toc506467282)

[3.5.4 Kaupankäynti-ilmoitukset poikkeustilanteissa 8](#_Toc506467283)

[3.5.5 Järjestelmävastaavan siirtoverkonhaltijan vastuuvapaus kauppojen peruuntuessa 9](#_Toc506467284)

[3.5.6 Täsmäytysmenettely virtuaalisessa kauppapaikassa 9](#_Toc506467285)

[3.6 Määränjako 9](#_Toc506467286)

[3.7 Maksut 9](#_Toc506467287)

[3.8 Muut ehdot 9](#_Toc506467288)

# Johdanto

Virtuaalisen kauppapaikan säännöt sisältävät Suomen kaasujärjestelmän markkinasäännöt kaupankäynti-ilmoituksille virtuaalisessa kauppapaikassa shippereitä ja tradereita varten.

Virtuaalisen kauppapaikan säännöt noudattavat maakaasumarkkinalakia 587/2017. Virtuaalisen kauppapaikan sääntöihin ei ole sisällytetty asetuksen 1227/2011/EY vaatimuksia energian tukkumarkkinoiden eheydestä ja tarkasteltavuudesta (REMIT-asetus).

Virtuaalisen kauppapaikan säännöt sisältävät viitteitä seuraaviin asiakirjoihin, joita ei ole vielä määritelty Virtuaalisen kauppapaikan sääntöjä varten:

* Kaasumarkkinoiden menettelytapa- ja tiedonvaihto-ohje
* Portaalin pääsyoikeussopimus ja käyttöohje

# Määritelmät

Ellei muuta ole asiayhteydessä mainittu, seuraavilla termeillä on alla esitetty merkitys.

**GLN** (Global Location Number) on osapuolitunnus, joka jokaisella osapuolella on oltava, jotta tämä voidaan tunnistaa tiedonvaihdossa.

**Hankinnan tekevä osapuoli** on shipper tai trader, joka hankkii kaasua luovutuksen tekevältä osapuolelta.

**Kaasunsiirron säännöt** ovat kulloinkin voimassa oleva versio Kaasunsiirron säännöistä, joissa on esitetty ehdot shipperien ja traderien ehdoista Suomen kaasujärjestelmässä toimimiseksi.

**Kaasutoimituspäivä** on ajanjakso alkaen klo 5.00 UTC (talviaikaan) tai klo 4.00 UTC (kesäaikaan) ja päättyen seuraavana vuorokautena klo 5.00 UTC (talviaikaan) tai klo 4.00 UTC (kesäaikaan).

**Kaupankäynti-ilmoitus** on shipperin, traderin tai Kaasupörssin kauppojen selvittäjän ilmoitus virtuaaliseen kauppapaikkaan kaasumäärästä (yksikössä kWh/d), joka vaihtaa omistajaa luovutuksen tekevältä osapuolelta hankinnan tekevälle osapuolelle ilmoituksessa määriteltynä ajanjaksona. Kaupankäynti-ilmoitukset annetaan koko kaasutoimituspäiväksi samalla kaupankäynti-ilmoituksella.

**Luovutuksen tekevä osapuoli** on shipper tai trader, joka luovuttaa kaasua hankinnan tekevälle osapuolelle.

**Shipper** on elinkeinonharjoittaja, joka on rekisteröitynyt markkinaosapuolirekisteriin ja jolle verkonhaltija siirtää kaasumääriä siirto- ja jakeluverkoissa solmittujen kapasiteettisopimusten ja Kaasunsiirron sääntöjen mukaisesti.Shipper voi myös toimia traderina, vähittäismyyjänä, biokaasun verkkoonsyöttäjänä, siirtoverkon tai jakeluverkon loppukäyttäjänä.

**Trader** on markkinaosapuoli, joka harjoittaa tukkukaupankäyntiä kaasusta, mutta ei solmi kapasiteettisopimuksia siirtoverkonhaltijan kanssa.

**Virtuaalisen kauppapaikan säännöt** ovat nämä voimassa olevat Virtuaalisen kauppapaikan säännöt.

Kaikilla muilla esitetyillä termeillä on sama merkitys kuin voimassa olevissa Kaasunsiirron säännöissä.

# Kaasun omistajanvaihdokset

## Virtuaalisen kauppapaikan tehtävä

Virtuaalinen kauppapaikka toimii järjestelmävastaavan siirtoverkonhaltijan ylläpitämänä palvelualustana, jossa kaasumäärien omistajuus voidaan siirtää kaupankäynti-ilmoituksilla luovutuksen tekevältä osapuolelta hankinnan tekevälle osapuolelle. Osapuolen kaupankäynti-ilmoituksen saatuaan järjestelmävastaava siirtoverkonhaltija täsmäyttää sen vastapuolelta saadun kaupankäynti-ilmoituksen kanssa.

## Ehdot kaasun omistajanvaihdoksille

Ennen kaupankäynti-ilmoituksen lähettämistä:

1. Luovutuksen tekevällä osapuolella täytyy olla:
	1. solmittuna shipperin tai traderin puitesopimus järjestelmävastaavan siirtoverkonhaltijan kanssa;
	2. hallussaan hankinnan tekevän osapuolen osapuolitunnus ja
	3. valtuutus taseryhmän tasevastaavalta tehdä kaupankäynti-ilmoituksia siihen taseryhmään, johon luovutuksen tekevä osapuoli antaa kaupankäynti-ilmoituksensa

sekä

1. Hankinnan tekevällä osapuolella täytyy olla:
	1. solmittuna shipperin tai traderin puitesopimus järjestelmävastaavan siirtoverkonhaltijan kanssa;
	2. hallussaan luovutuksen tekevän osapuolen osapuolitunnus ja
	3. valtuutus taseryhmän tasevastaavalta tehdä kaupankäynti-ilmoituksia siihen taseryhmään, johon hankinnan tekevä osapuoli tekee kaupankäynti-ilmoituksensa.

Jos osapuolet toimivat sekä luovutuksen että hankinnan tekevinä osapuolina toisilleen, kohtien a ja b vaatimuksia sovelletaan molempiin.

Jos edeltäviä ehtoja ei täytetä, kaupankäynti-ilmoitus hylätään.

Osapuolitunnukset vaihdetaan kahdenvälisesti luovutuksen ja hankinnan tekevien osapuolten välillä.

## Pääsyoikeudet järjestelmävastaavan siirtoverkonhaltijan portaaliin

Jos shipper tai trader haluaa tehdä kaupankäynti-ilmoituksia järjestelmävastaavan siirtoverkonhaltijan portaalin kautta, shipperin tai traderin on valtuutettava yksi tai useampi yhteysosapuoli portaalissa kaupankäynti-ilmoitusten lähettämiseen, hyväksyttävä portaalin käyttöehdot täyttämällä ja allekirjoittamalla portaalin pääsyoikeussopimus, ks. Kaasunsiirron säännöt. Kun järjestelmävastaava siirtoverkonhaltija on vastaanottanut oikein täytetyn ja allekirjoitetun pääsyoikeussopimuksen, shipperin tai traderin ilmoittamalle yhteysosapuolelle lähetetään sähköpostitse käyttäjätunnus ja linkki salasanan luomiseen, joilla yhteysosapuoli pääsee portaaliin.

## Kaupankäynti-ilmoitusten lähettäminen

1. Kaupankäynti-ilmoituksia voi lähettää virtuaaliseen kauppapaikkaan aikaisintaan kaasutoimituspäivänä D-400 ja viimeistään kaasutoimituspäivänä D klo 3.30 UTC (talviaikaan) ja klo 2.30 UTC (kesäaikaan) mennessä. Riippumatta siitä käyttääkö shipper tai trader portaalia vai sähköisiä sanomia kaupankäynti-ilmoitusten lähettämiseen, kaupankäynti-ilmoituksessa on annettava seuraavat tiedot:
2. Luovutuksen tekevän osapuolen kaupankäynti-ilmoitukset

Kaasumäärät yksikössä kWh/d, jotka luovutuksen tekevä osapuoli aikoo luovuttaa kaasutoimituspäivänä virtuaalisen kauppapaikan kauttasekä hankinnan tekevän osapuolen osapuolitunnus. Jos hankinnan tekeviä osapuolia on useita, luovutuksen tekevän osapuolen on yksilöitävä luovutettavat kaasumäärät yksikössä kWh/d jokaista hankinnan tekevää shipperiä kohden.

1. Hankinnan tekevän osapuolen kaupankäynti-ilmoitukset

Kaasumäärät yksikössä kWh/d, jotka hankinnan tekevä osapuoli aikoo hankkia kaasutoimituspäivänä virtuaalisen kauppapaikan kautta sekä luovutuksen tekevän osapuolen osapuolitunnus. Jos luovutuksen tekeviä osapuolia on useita, hankinnan tekevän osapuolen on yksilöitävä kaasumäärät muodossa kWh/d jokaista luovutuksen tekevää osapuolta kohden.

1. Järjestelmävastaava siirtoverkonhaltija käsittelee ja vahvistaa saapuneet uudet kaupankäynti-ilmoitukset 30 min kuluessa. Järjestelmävastaava siirtoverkonhaltija vahvistaa sekä luovutuksen että hankinnan tekevälle osapuolelle seuraavat tiedot:
	1. onko lähetetyt kaupankäynti-ilmoitukset kaasutoimituspäivää D varten hyväksytty;
	2. onko yhtä tai useampaa kaupankäynti-ilmoituksista pienennetty tai hylätty tai
	3. onko yhtä tai useampaa kaupankäynti-ilmoituksista pienennetty tai hylätty järjestelmävastaavan suorittaman täsmäytyksen tuloksena.
2. Kaupankäynti-ilmoitukset, jotka on hyväksytty tai pienennetty ovat hyväksyttyjä kaupankäynti-ilmoituksia. Shipperin tai traderin on hyväksyttävä kaupankäynti-ilmoitusten pienentäminen kohdan 3.5.6 mukaisesti. Järjestelmävastaava siirtoverkonhaltija tiedottaa kaupan vastapuolia näiden antamista kaupankäynti-ilmoituksista ja hyväksytyistä kaupankäynti-ilmoituksista tarvittavassa laajuudessa.
3. Jos osapuoli tai Kaasupörssin kauppojen selvittäjä ei ole lähettänyt kaupankäynti-ilmoituksia järjestelmävastaavalle siirtoverkonhaltijalle virtuaaliseen kauppapaikkaan, kaupankäynti-ilmoituksia ei rekisteröidä.
4. Jos shipper tai trader haluaa tehdä kaupankäynti-ilmoituksia yhtä kaasutoimituspäivää pidemmälle jaksolle (esim. viikonloppu, viikko tai kuukausi), tämä on mahdollista järjestelmävastaavan siirtoverkonhaltijan portaalissa tai muuta menettelyä käytettäessä sopimalla tästä erikseen järjestelmävastaavan siirtoverkonhaltijan kanssa.

## Kaupankäynti-ilmoitusten ehdot virtuaalisessa kauppapaikassa

### Kaupankäynti-ilmoitusten ehdot

Osapuoli voi tehdä yhden tai useamman kaupankäynti-ilmoituksen jokaista vastapuolta kohden virtuaalisessa kauppapaikassa.

### Luottokelpoisuuden asettamat rajoitukset

Järjestelmävastaavalla siirtoverkonhaltijalla on oikeus rajoittaa osapuolen kaupankäynti-ilmoituksia luottokelpoisuussyistä.

### Automaattiset menettelyt

Kaupankäynti-ilmoitusmenettely on automatisoitu. Järjestelmävastaava siirtoverkonhaltija ei voi siksi myöntyä shipperien tai traderien erityispyyntöihin muutoksista kaupankäynti-ilmoitusmenettelyyn. Osapuolilla on velvollisuus tarkastaa hyväksytyt kaupankäynti-ilmoitukset ja näiden on hyvissä ajoin korjattava mahdolliset virheet tekemällä uusia kaupankäynti-ilmoituksia.

Shipperien tai traderien on seurattava ohjeita, jotka on määritelty kaupankäynti-ilmoitusmenettelyyn liittyen järjestelmävastaavan siirtoverkonhaltijan portaalin käyttöohjeissa ja Kaasunmarkkinoiden menettelytapa- ja tiedonvaihto-ohjeessa.

### Kaupankäynti-ilmoitukset poikkeustilanteissa

Poikkeustilanteissa järjestelmävastaavalla siirtoverkonhaltijalla on oikeus pidättää kaupankäynti-ilmoitusten antamisen mahdollisuus ja pidentää hyväksymismenettelyn määräaikaa. Tässä tapauksessa shippereitä tai tradereita tiedotetaan rajoituksista lähettämällä sähköpostia kaupankäynti-ilmoituksista vastaavalle yhteysosapuolelle.

### Järjestelmävastaavan siirtoverkonhaltijan vastuuvapaus kauppojen peruuntuessa

Järjestelmävastaava siirtoverkonhaltija ei ole vastuussa suorista tai epäsuorista seurauksista, joita kaasun omistajanvaihdosten osittaisella tai täydellä peruuttamisella voi olla.

### Täsmäytysmenettely virtuaalisessa kauppapaikassa

Kaasutoimituspäivää ennen ja sen aikana järjestelmävastaava siirtoverkonhaltija suorittaa shipperin virtuaaliseen kauppapaikkaan lähettämien viimeisimpien kaupankäynti-ilmoitusten jatkuvaa täsmäytystä shipperin vastapuolelta vastaanotettuihin viimeisimpiin kaupankäynti-ilmoituksiin nähden.

Jos shipperin tai traderin viimeisimmät kaupankäynti-ilmoitukset eivät vastaa vastapuolen viimeisimpiä kaupankäynti-ilmoituksia virtuaalisessa kauppapaikassa, hyväksyttyjä kaupankäynti-ilmoituksia pienennetään ilmoitetuista arvoista pienempään.

## Määränjako

Hyväksytyt kaupankäynti-ilmoitukset ovat osapuolen virtuaalisen kauppapaikan määränjako ko. kaasutoimituspäivänä.

## Maksut

Järjestelmävastaavalla siirtoverkonhaltijalla voi periä virtuaalisen kauppapaikan käytöstä mahdollisia maksuja. Mahdollisen maksun suuruus on ilmoitettu järjestelmävastaavan siirtoverkonhaltijan voimassa olevassa hinnastossa. Maksut laskutetaan yhdessä kuukausittaisen laskun yhteydessä Kaasunsiirron sääntöjen mukaisesti.

## Muut ehdot

Kaikki muut virtuaalista kauppapaikkaa koskevat ehdot on esitetty voimassa olevissa Kaasunsiirron säännöissä.